Pokyny na vypĺňanie prihlášok na VŠ

**Údaje, ktoré nemáte overené alebo neviete ako vyplniť, zapíšte do prihlášky ceruzkou a poraďte sa s triednym učiteľom, resp. s výchovnou poradkyňou školy!!!**

**Pred odovzdaním prihlášok si skontrolujte, či sú vyplnené v súlade s pokynmi:**

* na webe vybranej univerzity skontrolujte, či daná škola vyžaduje, prípadne umožňuje elektronické prihlásenie na štúdium (lacnejšie a rýchlejšie);
* prihlášku vyplniť čitateľne veľkým tlačeným písmom;
* uviesť presný názov VŠ, fakulty, študijného programu – vyplňte radšej ceruzou a správnosť overte u triednej profesorky alebo výchovnej poradkyne;
* hlásite sa na bakalársku formu štúdia (pozor, sú aj výnimky, je potrebné formu štúdia si overiť);
* zistiť počet prihlášok na jednu fakultu, t. j. zistiť, či je možné uviesť na jednej prihláške viac fakúlt, študijných programov;
* doplniť jazyk, ak prijímacie pohovory sú aj z cudzieho jazyka a nejdete ho študovať ako študijný program;
* v položke Forma štúdia treba doplniť slovom denná alebo externá podľa informácie o možnostiach štúdia;
* v položke Metóda štúdia doplňte slovom prezenčná alebo dištančná, alebo kombinovaná podľa informácie o možnostiach štúdia; spravidla ide o prezenčnú;
* predmety vpisovať podľa vysvedčenia, vpisujete koncoročné známky z prvého, druhého a tretieho ročníka, niektoré školy chcú i 1. polrok 4. ročníka, ak pokyny VŠ nie sú iné - správanie sa nepíše;
* nezabudnúť uviesť prílohy, ak ich VŠ žiada (napr. životopis, overenú kópiu vysvedčenia, ...);
* stupeň dosiahnutého vzdelania: 5;
* vyčiarknuť políčka, ktoré nevypisujete, ale pozor nevyčiarknuť údaje o MS - prihlásené predmety plus úroveň;
* údaje o maturitnej skúške - prihlásené predmety + úroveň v prípade CJ;
* životopis by mal byť štruktúrovaný, ak nie je VŠ žiadané inak;
* nezabudnúť nalepiť ústrižok poštového poukazu o zaplatení manipulačného poplatku, výpis z účtu o bankovom prevode na účet fakulty (kópiu si odložiť);
* nezabudnúť na podpis a dátum na 3. strane prihlášky;
* zistiť, či vami zvolená VŠ vyžaduje potvrdenie od lekára;
* podľa požiadaviek univerzity si urobte kópie vysvedčení zo strednej školy, ktoré dáte overiť u notára alebo na matrike v obecnom či mestskom úrade;
* údaje neprepisovať!
* vyplnenú prihlášku dávate na overenie triednemu učiteľovi, ktorý skontroluje Vaše osobné údaje, známky a  priemery (na 2 desatinné miesta);
* pokiaľ prihlášku na VŠ neodnesiete osobne, odporúčam ju poslať ako doporučený list;